Broj RKP-a: 51191

Matični broj: 05214068

OIB: 99454315441

Razina: 11 – Proračunski korisnik državnog proračuna

Šifra djelatnosti: 8542 – Visoko obrazovanje

Razdjel: 080 – MINISTARSTVO ZNANOSTI I OBRAZOVANJA

Šifra grada: 133 - Grad Zagreb

KLASA: 602-04/23-2/0002

URBROJ: 380-4/5-24-0024

Zagreb, 25. ožujka 2024.

**Obrazloženje posebnoga dijela**

**izvještaja o izvršenju financijskog plana za I – XII 2023.**

**Sažetak djelokruga rada proračunskoga korisnika**

Fakultet hrvatskih studija Sveučilišta u Zagrebu nastao je kao dovršenje inovativnoga projekta razvijanja hrvatskih studija na Sveučilištu u Zagrebu, koji je 16. studenoga 1992. godine pokrenut pod nazivom Sveučilišni komparativni studij hrvatske filozofije i društva. Godine 1993. dvosemestralni sveučilišni studij prerasta u Hrvatske studije – Studia Croatica Sveučilišta u Zagrebu, koji izvode četverogodišnji sveučilišni studij s tri studijska smjera: Filozofija, Hrvatski komparativni studij Croaticum i Studij društva. Od 1993. do 2017. u sastavu Hrvatskih studija djelovao je Filozofski fakultet Družbe Isusove. Godine 1996. pokrenuti su dodiplomski studijski programi hrvatske kulture, novinarstva, povijesti i sociologije, a 1998. i psihologije. Godine 2005. uvedeni su preddiplomski i diplomski studiji. Godine 2007. započeo je studij latinskoga jezika, a 2011. i hrvatskoga latiniteta. Godine 2019. uveden je integrirani studij demografije i hrvatskoga iseljeništva. Od godine 2005. djeluje poslijediplomski doktorski studij kroatologije, a od 2009. i doktorski studiji filozofije i povijesti. Studij novinarstva promijenio je naziv u studij komunikologije (2005.), studij hrvatske kulture u studij kroatologije (2008.) i preddiplomski studij filozofije u preddiplomski studij filozofije i kulture (2018.). Hrvatski studiji od 24. studenoga 1995. do 16. siječnja 2017. djeluju kao sveučilišni centar, a od 17. siječnja 2017. do 9. prosinca 2019. kao sveučilišni odjel.

Dana 10. prosinca 2019. Sveučilište u Zagrebu provelo je statusnu promjenu sveučilišnoga odjela u fakultet i osnovalo je javnu ustanovu Sveučilište u Zagrebu, Fakultet hrvatskih studija. Fakultet je pravna osoba s javnim ovlastima, osnovana za obavljanje javne službe, sa statusom javne ustanove, upisana u Sudski registar i upisnike visokih učilišta, znanstvenih organizacija i studijskih programa.

Fakultet hrvatskih studija sastavnica je Sveučilišta u Zagrebu za interdisciplinarno istraživanje i poučavanje tradicionalnih i suvremenih kulturoloških, humanističkih i društvenih tema vezanih uz Republiku Hrvatsku, hrvatski narod i iseljeništvo, poput kulturne, političke, intelektualne povijesti i zbilje; medijske javne i osobne komunikacije; djelovanja društvenih skupina; ljudskoga doživljavanja i ponašanja; odgoja i obrazovanja; razvoja jezika; otvorenih političkih, kulturnih, socijalnih i demografskih pitanja od nacionalnoga, regionalnoga ili sveeuropskoga interesa. Vizija prožimanja znanstveno-nastavne i znanstveno-istraživačke djelatnosti zajedničkom kroatološkom i kulturološkom sastavnicom pridonosi koherentnomu i profiliranomu znanstveno-istraživačkomu fokusu, objedinjuje proučavana područja znanosti i time razlikuje Fakultet hrvatskih studija od ostalih sastavnica Sveučilišta u Zagrebu sličnoga usmjerenja.

Djelatnosti Fakulteta hrvatskih studija Sveučilišta u Zagrebu jesu:

1. ustrojavanje i izvođenje sveučilišnih studija, iznimno i stručnih studija, cjeloživotne naobrazbe i drugih oblika poučavanja, proučavanja i izobrazbe akademske razine, u znanstvenim područjima humanističkih i društvenih znanosti te u interdisciplinarnom području znanosti,

2. znanstveno-istraživačka i stručna djelatnost u znanstvenim područjima humanističkih i društvenih znanosti, te u interdisciplinarnom području znanosti s posebnim fokusom na kroatološku, kulturološku, povijesnu, filološku, filozofsku, sociološku, informacijsko-komunikacijsku, demografsku, iseljeničku, identitetsku, psihologijsku, palijativnu i odgojno-obrazovnu problematiku,

3. osmišljavanje i ostvarivanje znanstvenih programa od strateškoga interesa za Republiku Hrvatsku,

4. kulturna, nakladnička, knjižnična, arhivska, dokumentacijska, muzejska, informativna, medijska i informatička djelatnost,

5. pružanje predavačkih, istraživačkih, dokumentacijskih i savjetničkih usluga pri predlaganju, definiranju i izradi znanstvenih, stručnih, projekcijskih i modelskih studija, elaborata, ekspertiza i strategija,

6. obavljanje drugih djelatnosti koje unaprjeđuju osnovne djelatnosti.

|  |  |
| --- | --- |
| U ak. god. 2022./2023. upisano na preddiplomski i diplomski studij | Studenata |
| Demografije i hrvatskoga iseljeništva | 96 |
| Filozofije i kulture / filozofije | 167 |
| Komunikologije | 376 |
| Kroatologije | 246 |
| Latinskoga jezika / hrvatskoga latiniteta | 8 |
| Povijesti | 321 |
| Psihologije | 321 |
| Sociologije | 315 |

Fakultet je javna ustanova. Sredstva za rad Fakulteta osiguravaju se iz državnoga proračuna, drugih javnih sredstava i drugih izvora predviđenih za djelovanje Fakulteta, kao što su: sredstva Sveučilišta u Zagrebu, oblici javnoga i međunarodnoga financiranja znanstvene i nastavne djelatnosti, proračuni županija, gradova i općina, vlastiti prihodi: školarine, prihodi od znanstvenih, istraživačkih, umjetničkih i stručnih projekata, znanstvenih i stručnih elaborata i ekspertiza, zaklada, darovanja, zapisa i pomoći, nakladničke i drugih djelatnosti, ulaganja fizičkih i pravnih osoba. Vlastiti prihodi koriste se isključivo za namjensko obavljanje i razvoj djelatnosti Fakulteta.

Sredstva za redovitu djelatnost Fakulteta osiguravaju se iz državnoga proračuna za aktivnost Redovita djelatnost Sveučilišta u Zagrebu, drugih javnih sredstava i drugih izvora predviđenih za djelovanje Fakulteta.

**Obrazloženje**

Obrazloženje posebnog dijela izvještaja o izvršenju financijskog plana sadržava obrazloženje rashoda kroz aktivnosti u nastavku:

**A621001 – Redovna djelatnost Sveučilišta u Zagrebu**

****

Redovna djelatnost Fakulteta hrvatskih studija Sveučilišta u Zagrebu (A621001), izvor **11 Opći prihodi i primitci,** obuhvaća rashode plaća zaposlenika za redovan rad, materijalnih prava, doprinosa za obvezno zdravstveno osiguranje, naknada za prijevoz, sistematskih pregleda, naknada za nezapošljavanje invalidnih osoba.

**A622122 – Programsko financiranje javnih visokih učilišta**



Programsko financiranje Fakulteta hrvatskih studija Sveučilišta u Zagrebu (A622122), izvor **11 Opći prihodi i primitci**, obuhvaća rashode nastavne djelatnosti, znanstveno-istraživačke i stručne djelatnosti, znanstvenih programa, drugih djelatnosti koje unaprjeđuju osnovnu djelatnost, adaptacije, tekuće i investicijsko održavanje, nepredviđene radove i nabavu opreme.

**A621038 – Program vježbaonica visokih učilišta**

****

Program vježbaonica Fakulteta hrvatskih studija Sveučilišta u Zagrebu (A6212038), izvor **11 Opći prihodi i primitci**, obuhvaća rashode rada mentora u vježbaonicama u srednjim školama.

**A679088 – Redovna djelatnost Sveučilišta u Zagrebu (iz evidencijskih prihoda)**



Redovna djelatnost Fakulteta hrvatskih studija Sveučilišta u Zagrebu iz evidencijskih prihoda (A679088), izvor **31 Vlastiti prihodi**, obuhvaća rashode nastavne djelatnosti, znanstveno-istraživačke i stručne djelatnosti, znanstvenih programa, drugih djelatnosti koje unaprjeđuju osnovnu djelatnost, adaptacije, tekuće i investicijsko održavanje, nepredviđene radove i nabavu opreme.

Redovna djelatnost Fakulteta hrvatskih studija Sveučilišta u Zagrebu iz evidencijskih prihoda (A679088), izvor **43 Ostali prihodi za posebne namjene**, obuhvaća rashode nastavne djelatnosti, znanstveno-istraživačke i stručne djelatnosti, znanstvenih programa, drugih djelatnosti koje unaprjeđuju osnovnu djelatnost, adaptacije, tekuće i investicijsko održavanje, nepredviđene radove i nabavu opreme.

Redovna djelatnost Fakulteta hrvatskih studija Sveučilišta u Zagrebu iz evidencijskih prihoda (A679088), izvor **52 Ostale pomoći**, obuhvaća rashode znanstvenih i znanstvenostručnih programa i skupova, rashode izdavanja znanstvenih knjiga i udžbenika.

Redovna djelatnost Fakulteta hrvatskih studija Sveučilišta u Zagrebu iz evidencijskih prihoda (A679088), izvor **61 Donacije**, obuhvaća rashode zaposlenika angažiranih na projektima financiranih od neprofitnih organizacija.

voditeljica Službe za

računovodstvo i financije

Marina Ivelić, oec.

o. d. prodekana za poslovanje o. d. dekana

doc. dr. sc. Ivan Perkov prof. dr. sc. Mario Grčević